**9. razred: BIOLOGIJA – *pouk na daljavo***

Četrtek, 14. 5. 2020 Zaporedna ura: 13./61.

Nova snov: **Razvrščanje organizmov** (nadaljevanje)

Najprej preveri pravilnost odgovorov v DZ/str.46

Naloga 1

a) Včasih so razvrščali organizme v sistem na osnovi podobnosti ali uporabnosti.

b) Danes organizme razvrščamo na osnovi sorodnosti.

c) Carl von Linné je bil švedski zdravnik, botanik in zoolog. V biologiji je pomemben zaradi

utemeljitve načel sistematike in znanstvenega poimenovanja vrst.

d) Osnovna sistematska kategorija je vrsta.

Naloga 2

vrsta – rod – družina – red – razred – deblo – DOMENA(novo)

Ponovi:

|  |
| --- |
| **Sistematika** je veda, ki se ukvarja z razvrščanjem vrst organizmov, njihovimi značilnostmi, raznolikostjo, sorodnostjo in razvojem skozi evolucijsko zgodovino.Sodobno razvrščanje organizmov temelji na **evolucijski sorodnosti**.**Razvojno ali evolucijsko drevo** pokaže potek evolucijske zgodovine in sorodstvene odnose. |

**DVOJNO POIMENOVANJE ORGANIZMOV**

* Uvedeno zaradi večje preglednosti.
* Imena vrst so običajno sestavljena iz dveh besed.
* Vse vrste organizmov imajo poleg imena v domačem jeziku tudi znanstveno ime v latinščini.
* Znanstveno ime neke vrste je enako po vsem svetu in je zmeraj sestavljeno iz dveh besed.
* **Prva beseda v latinščini pomeni RODOVNO ime in jo zapišemo z veliko začetnico, druga pa VRSTNO ime:**

**Campanula zoysii – zoisova zvončnica** Kaj opaziš v slovenskem poimenovanju?

**ROD VRSTA**

|  |
| --- |
| **Vrsta je osnovna sistematska enota.****Carl Linne je uvedel dvočleno (dvojno) poimenovanje vrst z latinskimi besedami****ime rodu + vrstni pridevnik****Ranunculus aquatilis (vodna zlatica)** |

**Evolucijsko drevo življenja** (preriši ga, število črtic znotraj velikih krogov ni potrebno natančno narisati)



**SISTEMATSKE KATEGORIJE V BIOLOŠKEM SISTEMU**

<https://www.emka.si/webapp/wcs/stores/servlet/sl/emkasi/sistem-zivih-bitij-preglednica-preglednica-za-ucence-2291140-pr> (nova preglednica)

**NOVO RAZVRŠČANJE:**
Zaradi novejših spoznanj molekularne in evolucijske biologije organizme dandanes razvrščamo v **tri domene:** BAKTERIJE, ARHEJE in **EVKARIONTE**.

Domena **EVKARIONTI vključuje štiri kraljestva**, in sicer: protoktisti (protisti), rastline, glive in živali.

Arheje, ki smo jih nekoč šteli med bakterije, danes razvrščamo v samostojno domeno, saj na temelju molekularnih raziskav znanstveniki ugotavljajo, da so arheje sorodstveno bližje evkariontom kot bakterijam. Prav tako so novost v sistemu protoktisti.

**Protoktisti** so tisti evkarionti, ki niso uvrščeni niti med rastline, niti med glive, niti med živali, in vključujejo enoceličarje (na primer, praživali, enocelične alge) in njim sorodne preproste mnogocelične organizme brez razvitih tkiv (na primer, mnogocelične alge).

* **DOMENA (bakterije, arheje, evkarionti)**
* **KRALJESTVO (bakterije, arheje,** evkarionti: **protisti, rastline, glive, živali)**
* **DEBLO**
* **RAZRED**
* **RED**
* **DRUŽINA**
* **ROD**
* **VRSTA**

Sorodni organizmi pripadajo isti VRSTI , VRSTE združimo v širšo skupino ROD , rodovi sestavljajo DRUŽINO . Družine so del REDA . Redovi sestavljajo RAZRED, ki se združujejo v DEBLO . DEBLA so del KRALJESTVA. KRALJESTVA sestavljajo DOMENO skupin organizmov.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PRIMER SISTEMATSKE UVRSTITVE (DOMAČA MAČKA)**

DOMENA: evkarionti

KRALJESTVO: živali

DEBLO: strunarji

RAZRED: sesalci

RED: zveri

DRUŽINA: mačke

ROD: male mačke

VRSTA: domača mačka ( Felis domestica)

**Hierarhično urejene sistematske skupine:**

**Uvrstitev volka:**

Iz učbenika na strani 100 prepiši **uvrstitev volka od vrste do domene**. (opise samo preberi, kategorije prepiši in primer :

vrsta – volk Canis lupus

rod – volk

...



To je za danes vse. Glej, da bo v zvezku vse zapisano. Kmalu pregledamo.